স্টাফ রিপোর্টার ॥ যুক্তরাষ্ট্রের নিউইয়র্কে মূলধারার রাজনীতিতে বাংলাদেশীদের মধ্যে সক্রিয়ভাবে অংশগ্রহণকারী তরুণ প্রজন্মের অন্যতম রাজনীতিক মনজুর চৌধুরী কুইন্স কাউন্টির জুডিশিয়াল ডেলিগেট হিসেবে নির্বাচিত হয়েছেন। গত ৯ সেপ্টেম্বর মঙ্গলবার অনুষ্ঠিত হয়ে যাওয়া নিউইয়র্ক সিটি প্রাইমারী ইলেকশনের মধ্য দিয়ে তিনি তৃতীয়বারের মতো এই পদে নির্বাচিত হলেন। এর আগে ২০১০ সালেও তিনি এই পদে নির্বাচন করে বিজয়ী হয়েছিলেন। কুইন্সের মধ্যে অন্যতম প্রভাবশালী ডেমোক্রেটিক ক্লাব নিউভিশন ডেমোক্রেটিক ক্লাবে ইতিহাস সৃষ্টি করে বোর্ড অব ডিরেক্টর হিসেবে নির্বাচিত মনজুর গত প্রায় ১০ বছর ধরে ডেমোক্রেট ক্লাবের রাজনীতির সাথে সক্রিয়ভাবে জড়িত রয়েছেন। কর্মজীবনে মনজুর ডোমিনিকান প্রোভিন্স অব সেন্ট জোসেফ-এর প্রধান কার্যালয়ে কন্ট্রোলার হিসেবে কর্মরত রয়েছেন। মনজুর চৌধুরী নিউইউয়র্কে কয়েকটি অলাভজনক সংস্থা প্রতিষ্ঠা করেন। যেগুলো মানুষজনকে চাকুরী পেতে এবং ...